பெரிய கார்ப்பரேட் நிறுவனங்களிடம் இருந்து வர வேண்டிய பல லட்சம் கோடிகள் வாராக்கடனில் சேர்ந்துவிட்டன. வங்கிகள் திவாலாகும் சூழலில் இருக்கிறது. வங்கிப் பொருளாதாரத்தை வலிமைப்படுத்த வேண்டிய தேவை இருக்கிறது. ஐ.எம்.எஃப். ம், உலக வங்கியும் கொடுத்த ஆலோசனைப்படி கேஸ் மானியம், ரேஷன் முறை போன்ற மானியங்களை ஒழிக்க வேண்டும். அதே போன்று மளிகைக் கடை ரோட்டுக் கடைகளை ஒழித்து பெரும் பெரும் நிறுவனங்களின் வியாபாரத்தை பெருக்க வேண்டும். அதற்காகத்தான் 500, 1000 ரூபாய்களை முடக்கி சாதாரண மக்கள் கையில் இருக்கும் பணத்தை, ‘வங்கியில் போடு’ என கழுத்தை பிடித்து தள்ளுகிறது மத்திய பா.ஜ.க. அரசு.